**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**

Αριθμ. Πρωτ. : 122 / 10-2-2023

#

# ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ

------------

ΠΕΡ. Δ/ΝΣΗ Π&Δ ΕΚΠ/ΣΗΣ ΚΕΝΤΡ. ΜΑΚΕΔΟΝΙΑΣ

Δ/ΝΣΗ Δ.Ε. ΗΜΑΘΙΑΣ

# **ΓΕΝΙΚΟ ΛΥΚΕΙΟ ΜΑΚΡΟΧΩΡΙΟΥ**

|  |  |
| --- | --- |
| Ταχ. Δ/νση: | Πολυτεχνείου 759100 Μακροχώρι |
| Τηλ.:Fax: | 23310 42000, 23310 4396923310 43990 |

 Προς : Δ.Δ.Ε ΗΜΑΘΙΑΣ

 **ΚΟΙΝΟΠΟΙΗΣΗ**

 **ΓΡΑΦΕΙΑ ΓΕΝΙΚΟΥ ΤΟΥΡΙΣΜΟΥ**

**Θέμα : <<Πρόσκληση κατάθεσης προσφοράς για τετραήμερη εκδρομή .>>**

Το ΓΕ.Λ. Μακροχωρίου ζητά κατάθεση προσφορών για πραγματοποίηση **τετραήμερης** εκδρομής στο **Βόλο** σύμφωνα με την **20883/ΓΔ4/13-02-2020, ΦΕΚ 456/τ.Β/13-02-2022, Υ.Α.) άρθρο 14.** Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. Παρακαλούμε να μας αποστείλετε προσφορά στο ΓΕ.Λ. Μακροχωρίου, έως την Παρασκευή **17/2/2023** και ώρα 13.00. Η **τετραήμερη** εκδρομή θα πραγματοποιηθεί από την Πέμπτη **30/3/2023 μέχρι και την Κυριακή 2/4/2023** και θα συμμετέχουν **47 / 48** μαθητές/τριες της Β' τάξης, οι οποίοι θα συνοδεύονται από 3 ή 4 καθηγητές/τριες/συνοδούς και θα ακολουθήσουν το παρακάτω πρόγραμμα:

**[1η μέρα] Πέμπτη 30/3/2023:** Αναχώρηση από το Μακροχώρι στις 8:00π.μ. για το Βόλο. Κατά τη διάρκεια του ταξιδιού θα γίνει πέρα από τις απαραίτητες στάσεις και επίσκεψη στη Λάρισα. Άφιξη και τακτοποίηση στο ξενοδοχείο στο Βόλο. Βραδινή έξοδος.

**[2η μέρα] Παρασκευή 31/3/2023:** Περιήγηση στο Πήλιο. Βραδινή έξοδος.

**[3η μέρα] Σάββατο 1/4/2023:** Περιήγηση και ξενάγηση στο Βόλο. Βραδινή έξοδος.

**[4η μέρα] Κυριακή 2/4/2023:** Αναχώρηση από Βόλο. Επίσκεψη στα Τρίκαλα και στα Μετέωρα. Επιστροφή και άφιξη στο Μακροχώρι το βράδυ.

**Αν είναι δυνατό να κατατεθούν δύο προσφορές που να ανταποκρίνονται στις παρακάτω ανάγκες:**

**1η προσφορά: τιμή συμβατικού λεωφορείου για 47 άτομα (44 μαθητές και 3 συνοδοί)**

**2η προσφορά: τιμή για ειδικά διαμορφωμένο λεωφορείο κατάλληλο για χρήστη αναπηρικού αμαξιδίου, για 49 άτομα ( 44 μαθητές, 3 συνοδοί καθηγητές, 1 μαθητής ΑΜΕΑ και 1 συνοδός του μαθητή)**

Οι προσφορές πρέπει να πληρούν τους παρακάτω όρους:

1. Μετακίνηση – Περιηγήσεις: Λεωφορείο κλιματιζόμενο σε άριστη κατάσταση. Αποκλειστική χρήση του λεωφορείου σε όλη τη διάρκεια του 24ωρου, χωρίς περιορισμούς σε ό,τι αφορά τις αποστάσεις, τον τόπο και το χρόνο μετακίνησης σύμφωνα με το πρόγραμμα της εκδρομής.
2. Ξενοδοχείο: Οι διανυκτερεύσεις θα γίνουν σε ξενοδοχείο **του Βόλου**. Το ξενοδοχείο θα είναι 4 αστέρων σε άριστη κατάσταση **με πρωινό (επιθυμητή ημιδιατροφή)**. Οι διανυκτερεύσεις θα γίνουν σε τρίκλινα και δίκλινα δωμάτια για τους μαθητές και σε μονόκλινα για τους καθηγητές. Τα δωμάτια θα βρίσκονται στον ίδιο όροφο και δεν θα είναι bungalows.
3. Το τουριστικό γραφείο θα πρέπει να διαθέσει αρχηγό-ξεναγό.
4. Υποχρεωτική Ασφάλιση Επαγγελματικής Αστικής Ευθύνης Διοργανωτή Ταξιδίων/ Ταξιδιωτικού – Τουριστικού Γραφείου.
5. Οι εκδρομείς δε φέρουν καμία ευθύνη και δεν υφίστανται καμία οικονομική επιβάρυνση σε περίπτωση απεργίας ή κινητοποιήσεων, που θα έχουν ως αποτέλεσμα καθυστερήσεις δρομολογίων. Τυχόν ανατιμήσεις που θα προκύψουν μέχρι την πραγματοποίηση της εκδρομής δε θα έχουν επίπτωση και δε θα επηρεάσουν την τιμή της προσφοράς.
6. Στην προσφορά να αναφέρεται το όνομα, η διεύθυνση και η ιστοσελίδα του ξενοδοχείου.
7. Το 10% του συνολικού κόστους αποτελεί ποινική ρήτρα και αποδίδεται μετά το πέρας της εκδρομής εφόσον τηρηθούν όλοι οι όροι του συμβολαίου.
8. Δεκτές οποιεσδήποτε επιπλέον παροχές (π.χ. ξεναγός, δωρεάν εισιτήρια).

**Δικαίωμα συμμετοχής:** Δικαίωμα συμμετοχής στο διαγωνισμό έχουν όλα τα ταξιδιωτικά γραφεία.

**Σύνταξη και υποβολή προσφορών:** Οι προσφορές υποβάλλονται στο ενδιαφερόμενο σχολείο, σε κλειστό φάκελο. Με κάθε προσφορά από το ταξιδιωτικό γραφείο κατατίθεται απαραιτήτως και υπεύθυνη δήλωση ότι διαθέτει ειδικό σήμα λειτουργίας, το οποίο βρίσκεται σε ισχύ. Στην προσφορά υποχρεωτικά θα καταγράφονται επίσης η Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία, η τελική συνολική τιμή της προφοράς και η επιβάρυνση ανά μαθητή.

**Αξιολόγηση προσφορών**: Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω επιμέρους στάδια:

1. Παραλαβή των φακέλων και αποσφράγιση προσφορών
2. Έλεγχος
3. Αξιολόγηση οικονομικής προσφοράς
4. Επιλογή αναδόχου

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται, εάν σ΄ αυτήν υπάρχουν διορθώσεις που την καθιστούν ασαφή, κατά την κρίση του οργάνου αξιολόγησης των προσφορών. Όσοι ενδιαφέρονται να λάβουν μέρος μπορούν να υποβάλουν τις προσφορές τους, σύμφωνα με τους παρακάτω τρόπους:

α) προσωπικά ή με εκπρόσωπο στο ενδιαφερόμενο σχολείο

β) με συστημένη ταχυδρομική επιστολή που θα απευθύνεται στο ενδιαφερόμενο σχολείο

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου , των διανομέων, των μέσων συγκοινωνίας.

 **Επιλογή αναδόχου**

Για την αξιολόγηση των προσφορών και την επιλογή της πλέον συμφέρουσας από οικονομική άποψη προσφοράς, συγκροτείται Επιτροπή, με Πράξη του Διευθυντή/ντριας του σχολείου, η οποία αποτελείται από τον ίδιο, ως Πρόεδρο, δύο (2) συνοδούς- εκπαιδευτικούς, που ορίζονται από το Σύλλογο των Διδασκόντων Καθηγητών, δύο (2) εκπροσώπους του Συλλόγου Γονέων και Κηδεμόνων με μία (1) ψήφο και από δύο (2) εκπροσώπους του 15μελους Μαθητικού Συμβουλίου ή των 5μελών Συμβουλίων των Μαθητικών Κοινοτήτων που θα λάβουν μέρος στην μετακίνηση, χωρίς δικαίωμα ψήφου. Η Επιτροπή έχει την αρμοδιότητα και ευθύνη επιλογής του ταξιδιωτικού γραφείου που θα πραγματοποιήσει την εκδρομή –μετακίνηση. Η επιλογή του ταξιδιωτικού γραφείου καταγράφεται στο πρακτικό που συντάσσεται και στο οποίο αναφέρονται με σαφήνεια τα κριτήρια επιλογής. Το εν λόγω πρακτικό, εφόσον ζητηθεί, κοινοποιείται από το Διευθυντή/ντρια του σχολείου σε κάθε συμμετέχοντα ή/και έχοντα νόμιμο δικαίωμα να ενημερωθεί , ο οποίος μπορεί να υποβάλει ένσταση κατά της επιλογής εντός δύο (2) ημερών από τη σύνταξη του πρακτικού επιλογής. Μετά την αξιολόγηση των προσφορών και την εξέταση των ενδεχόμενων ενστάσεων, γίνεται η τελική επιλογή του ταξιδιωτικού γραφείου και το σχολείο συντάσσει σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που υπογράφεται από τα συμβαλλόμενα μέρη. Στη σύμβαση περιλαμβάνονται απαραιτήτως τα εξής:

i. Το εγκεκριμένο από το Σύλλογο Διδασκόντων Καθηγητών αναλυτικό πρόγραμμα της εκδρομής.

ii. Το όνομα του ξενοδοχείου, η κατηγορία του, ο αριθμός δωματίων και κλινών και οι παρεχόμενες από αυτό υπηρεσίες.

iii. Η Ασφάλεια αστικής επαγγελματικής ευθύνης.

iv. Το συνολικό κόστος της εκδρομής και κόστος ανά μαθητή.

v. Τους Γενικούς Όρους συμμετοχής στην εκδρομή.

Το σχολείο υποχρεούται να αναρτά στον πίνακα ανακοινώσεων και στην ιστοσελίδα του τις προσφορές των τουριστικών γραφείων, τη σύμβαση οργανωμένου ταξιδιού που υπογράφτηκε, καθώς και τον αριθμό του ασφαλιστηρίου συμβολαίου επαγγελματικής ευθύνης.

 **Η ΔΙΕΥΘΥΝΤΡΙΑ ΤΟΥ ΣΧΟΛΕΙΟΥ**

 **ΙΩΑΝΝΑ ΤΣΑΝΤΣΑΝ**